ԱՄՓՈՓԱԹԵՐԹ
ԿՐԹՈՒԹՅԱՆ ԵՎ ԳԻՏՈՒԹՅԱՆ ԲՆԱԳԱՎԱՌՆԵՐՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ ՔԱՂԱՔԱՑԻՆԵՐԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2026 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ ՏԱՐԿԵՏՈՒՄ ՏԱԼՈՒ ՄԱՍԻՆ ՆԱԽԱԳԾԻ

	1. Արդարադատության նախարարություն
	16.06.2026թ.

	
	/27.1/31070-2026

	1․ «Կրթության և գիտության բնագավառներում նշանակալի նվաճումներ ունեցող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) կետերի համարակալումն անհրաժեշտ է վերանայել՝ քանի որ բացակայում է 5-րդ կետը։
	Ընդունվել է

	2.Նախագծի 1-ին հավելվածի 1-ին կետի 24-րդ ենթակետում անհրաժեշտ է շտկել քաղաքացու ազգանունը։

	Ընդունվել է

	3.Նախագծի 1-ին հավելվածի 1-ին կետի 62-րդ և 177-րդ ենթակետերում կրկնվում է քաղաքացու տվյալները, ուստի անհրաժեշտ է պարզաբանել, թե արդյոք դա նույն քաղաքացին է, թե միևնույն տվյալներով առկա է երկու քաղաքացի։
	Ընդունվել է

	4․ Նախագծի 1-ին հավելվածի 1-ին կետի 232-րդ ենթակետում առաջարկում ենք վերանայել քաղաքացու տվյալների հերթականությունը, մասնավորապես՝ նշելով «Արեն Շահինի Ավաք»:
	Ընդունվել է

	5․ Նախագծի 1-ին հավելվածի 1-ին կետի մի շարք ենթակետերում (թվով 86 ենթակետերում) նշված քաղաքացիների 18 տարին լրանում է 2026 թվականի հունիսի 30-ից հետո, ուստի նրանք ենթակա չեն 2026 թվականի ամառային զորակոչի՝ նկատի ունենալով, որ ՀՀ կառավարության 2026 թվականի հունիսի 4-ի N 774-Ն որոշման 1-ին կետով նախատեսվել է հայտարարել 2026 թվականի հունիսի 8-ից մինչև օգոստոսի 15-ը ներառյալ Հայաստանի Հանրապետության արական սեռի այն քաղաքացիների շարքային կազմի պարտադիր զինվորական և այլընտրանքային ծառայությունների ամառային զորակոչը (այսուհետ՝ 2026 թվականի ամառային զորակոչ կամ զորակոչ), որոնց 18 տարին լրանում է կամ որոնց շարքային կազմի պարտադիր զինվորական ծառայության զորակոչից նախկինում տրված տարկետումը դադարում է մինչև 2026 թվականի հունիսի 30-ը ներառյալ, ինչպես նաև «Զինվորական ծառայության և զինծառայողի կարգավիճակի մասին» օրենքի (այսուհետ՝ օրենք) 19-րդ հոդվածի 1.1-ին մասում նշված արական սեռի քաղաքացիների զորակոչը, հետևաբար նրանց 2026 թվականի ամառային զորակոչից հնարավոր չէ տարկետում տրամադրել: 
Միաժամանակ հայտնում ենք, որ սուրհանդակային ծառայությամբ ներկայացված՝ տարկետում ստացող քաղաքացիների տարկետման համար հիմք հանդիսացող փաստաթղթերի թվայնացված տարբերակի հետ առկա է տեխնիկական խնդիր և այն անընթեռնելի է։ 
	Մասամբ է ընդունվել
Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածի 3-րդ կետով սահմանվում է, որ «Սույն կարգի համաձայն գիտության և կրթության բնագավառներում գործունեության համար պարտադիր զինվորական ծառայության զորակոչից տարկետում ստանալու նպատակով դիմումը ներկայացնելու պահին 17 տարին լրացած քաղաքացին կարող է տվյալ տարվա ապրիլի 1-ից մինչև մայիսի 1-ը կամ հոկտեմբերի 1-ից մինչև նոյեմբերի 1-ը դիմում ներկայացնել Կրթության, գիտության, մշակույթի և սպորտի նախարարություն», հետևաբար  2026 թվականի ամառային զորակոչին ոչ ենթակա, բայց 17 տարին լրացած քաղաքացիների դիմումները չքննարկելու և կառավարության համապատասխան որոշման մեջ չներառելու հիմք առկա չէ: Միևնույն ժամանակ պետք է նկատի ունենալ, որ նախագծի 4-րդ կետով տրված է հետևյալ կարգավորումը «4. Սահմանել, որ սույն որոշման N 1 հավելվածում ընդգրկված այն քաղաքացիները, որոնց 18 տարեկանը լրանում է սույն որոշումը ուժի մեջ մտնելուց հետո, նրանց մասով սույն որոշումն ուժի մեջ է մտնում նրանց 18 տարին լրանալուց հետո»: Համանման մոտեցումը կիրառվում է 2018 թվականից՝ կարգի կիրարկման ժամանակահատվածում: 

	2. Պաշտպանության նախարարություն
	02.07.2026թ.

	
	ՊՆ/510/9028-2026

	2026 թվականի հունիսի 3-ի Ձեր N 01/18.2/17010-26 գրությամբ ներկայացված «Կրթության և գիտության բնագավառներում նշանակալի նվաճումներ ունեցող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Կառավարության որոշման նախագծի ուսումնասիրության արդյունքներով հայտնում եմ հետևյալը.	
	 1. Հավելված 1-ում ընդգրկված`	
	1) Միքայել Արսենի Կրկեյանը (ծնվ.՝ 05.11.2008թ.) ՀՀ ՊՆ ՀԶ կոմիսարիատում կամ որևէ տարածքային զինվորական կոմիսարիատում հաշվառման կանգնած չէ և նրա տարկետման հարցը կարող է քննարկվել միայն վերջինիս կողմից սահմանված կարգով զինվորական հաշվառման կանգնելուց հետո
	Ընդունվել է

	2) Էմիլ Սուրենի Գևորգյանը (ծնվ.՝ 01.03.2008թ.), Նարեկ Արտյոմի Մելիքսեթյանը (ծնվ.՝ 11.01.2008թ.), Արազ Արտյոմի Խանդանյանը (ծնվ.՝ 24.06.2008թ.), Սարգիս Պապիկի Նազարյանը (ծնվ.՝ 09.02.2008թ.), Էդուարդ Հայկի Թամամյանը (ծնվ.՝ 28.01.2008թ.) և Դավիթ Արթուրի Վանեցյանը (ծնվ.՝ 20.08.2007թ.) ս.թ. ամառային զորակոչի ժամանակ հավակնում են օրենքով սահմանված պարտադիր զինվորական ծառայությունից ազատվելու իրավունքին, որի կապակցությամբ նրանց տարկետում տրամադրելու անհրաժեշտությունը բացակայում է,	
	Ընդունվել է

	3) Արման Գրիգորի Առուստամյանը (ծնվ.՝ 02.05.2006թ.) 2025թ. ամառային զորակոչի ժամանակ օրենքով սահմանված հիմքով ստացել է տարկետում՝ մինչև 2028թ. ամառային զորակոչը, որի կապակցությամբ նախագծում առաջարկում ենք սահմանել, որ նրան տրվող տարկետումն ուժի մեջ է մտնում գործող տարկետման ժամկետի ավարտման օրվանից,
	Ընդունվել է

	4) Վարազդատ Արսենի Միքայելյանը, (ծնվ.՝ 18.05.2008թ.), Արեգ Արմենի Գրիգորյանը, (ծնվ.՝ 16.06.2008թ.), Էրիկ Հունանի Սանթրոսյանը, (ծնվ.՝ 06.02.2007թ.), Արման Արթուրի Ավագյանը, (ծնվ.՝ 14.06.2008թ.), Լևոն Հրանտի Մելիք–Շահնազարյանը (ծնվ.՝ 15.05.2008թ.), Ռոբերտ Հակոբի Խոցանյանը (ծնվ.՝ 26.04.2008թ.), Շանթ Համազասպի Սարադյանը (ծնվ.՝ 01.02.2007թ.), Աշոտ Հարությունի Նուրազյանը (ծնվ.՝ 10.04.2008թ.), Հովհաննես Գագիկի Խաչերյանը (ծնվ.՝ 30.05.2008թ.), Ռաֆայել Արմանի Ջհանգիրյանը (ծնվ.՝ 31.05.2008թ.), Վազգեն Վարուժանի Մարդանյանը (ծնվ.՝ 20.03.2008թ․), Ռաֆայել Արշակի Ղազարյանը (ծնվ.՝ 09.01.2008թ.) ս.թ. ամառային զորակոչի ժամանակ հավակնում են օրենքով սահմանված հիմքով պարտադիր զինվորական ծառայությունից տարկետման իրավունքին, որի կապակցությամբ նախագծում առաջարկում ենք սահմանել, որ նրանց տրվող տարկետում ուժի մեջ է մտնում գործող տարկետման ժամկետի ավարտման օրվանից,	
	Ընդունվել է

	5) Ռոբերտ Պետրոսի Պետոյանը (ծնվ.՝ 23.03.2007թ., ՊՆ ՀԶԿ Երևանի N 2 ԶԿ) ենթակա է եղել 2025թ. ամառային զորակոչին և օրենքով սահմանված հիմքով ստացել է տարկետում՝ մինչև 2028թ. ամառային զորակոչը։ Միաժամանակ, ՀՀ կառավարության 17.07.2025թ. N 982-Ա որոշմամբ ստացել է տարկետում՝ մինչև 2029թ. ամառային զորակոչը, սակայն սահմանված կարգով և ժամկետում ուսումնառության վերաբերյալ համապատասխան տեղեկանքները չի ներկայացրել: Առաջարկում ենք որոշման նախագծում նախատեսել նաև Ռ. Պետոյանի մասով ՀՀ կառավարության 17.07.2025թ. N 982-Ա որոշման մեջ փոփոխության կատարումը:	
6) Նարեկ Արայիկի Միրզոյանը (ծնվ.՝ 29.11.2007թ., ՀՀ ՊՆ ՀԶԿ Երևանի N 2 ԶԿ) ենթակա է եղել 2025թ. ձմեռային զորակոչին, սակայն ՀՀ կառավարության 22.01.2026թ. 84-Ա որոշմամբ ստացել է տարկետում՝ մինչև ուսումնառության ավարտը, սակայն սահմանված կարգով և ժամկետում ուսումնառության վերաբերյալ համապատասխան տեղեկանքները չի ներկայացրել: Առաջարկում ենք որոշման նախագծում նախատեսել նաև Ն. Միրզոյանի մասով ՀՀ կառավարության 22.01.2026թ. 84-Ա որոշման մեջ փոփոխության կատարումը:	
	Մասամբ է ընդունվել
ՀՀ կառավարության 17.07.2025թ. N 982-Ա և ՀՀ կառավարության 22.01.2026թ. 84-Ա որոշումների մեջ քաղաքացիները ընդգրկվում են պայմանով, որ սահմանված կարգով և ժամկետում ուսումնառության վերաբերյալ համապատասխան տեղեկանքներ ներկայացնեն տարածքային զինվորական կոմիսարիատներ: Հիմք ընդունելով «Նորմատիվ իրավական ակտերի մասին» օրենքի 37-րդ հոդվածի 2-րդ մասի «2. Ժամկետային, գործողության կատարմամբ կամ փաստի առաջացմամբ սահմանափակված նորմատիվ իրավական ակտի համար նախատեսված ժամկետը լրանալու, գործողության կատարմամբ կամ փաստի առաջացմամբ նորմատիվ իրավական ակտը համարվում է ուժը կորցրած: Նման դեպքերում նորմատիվ իրավական ակտն ուժը կորցրած ճանաչելու վերաբերյալ առանձին նորմատիվ իրավական ակտ չի ընդունվում» կարգավորումը, ՀՀ կառավարության 17.07.2025թ. N 982-Ա և ՀՀ կառավարության 22.01.2026թ. 84-Ա որոշումների մեջ փոփոխության կատարելու անհրաժեշտությունը բացակայում է:

	2. Հավելված 2-ում ընդգրկված`	
	1) Վահրամ Տիգրանի Ասատրյանը (ծնվ.՝ 07.03.2005թ., ՊՆ ՀԶԿ Երևանի N 1 ԶԿ) ս.թ. ամառային զորակոչի ժամանակ հավակնում է օրենքով սահմանված պարտադիր զինվորական ծառայությունից ազատվելու իրավունքին, որի կապակցությամբ նրան տարկետում տրամադրելու անհրաժեշտությունը բացակայում է,

	Ընդունվել է

	2) Վահան Զորայրի Ավետիքյանը (ծնվ.՝ 09.06.2003թ.), Արծրուն Զորայրի Ավետիքյանը (ծնվ.՝ 09.06.2003թ.), Հրանտ Արմենի Պողոսյանը (ծնվ.՝ 26.07.2004թ.) և Տիգրան Հայկի Դավթյանը (ծնվ.՝ 16.01.2004թ.) ՀՀ կառավարության 21.07.2022թ. N 1111-Ա որոշմամբ, որպես գիտության և կրթության բնագավառներում նշանակալի նվաճումներ ունեցող քաղաքացիներ, ստացել են տարկետում՝ համապատասխանաբար մինչև 2027թ. ամառային և 2026թ. ձմեռային զորակոչերը, որի կապակցությամբ ներկայացված որոշման նախագծում առաջարկում ենք ներառել ՀՀ կառավարության 21.07.2022թ. N 1111-Ա որոշման մեջ համապատասխան փոփոխությունների կատարումը,
	Ընդունվել է
Հրանտ Արմենի Պողոսյանի և Տիգրան Հայկի Դավթյանի պարտադիր զինվորական ծառայության զորակոչից տարկետում տրամադրվել է մինչև 2025 թվականի ձմեռային զորակոչ, որը երկարացվել է ՀՀ կառավարության 2018 թվականի ապրիլի 12-ի N 451-Ն որոշման հավելվածի 18-րդ կետի կարգավորումների համաձայն, որը ՀՀ կառավարության 21.07.2022թ. N 1111-Ա որոշման մեջ համապատասխան փոփոխությունների կատարում չի պահանջում: Հետևաբար նրանց տրված տարկետումները դադարեցնելու համար ՀՀ կառավարության 21.07.2022թ. N 1111-Ա որոշման մեջ համապատասխան փոփոխությունների կատարման անհրաժեշտություն առկա չէ:

	3) Ջորդի Ահարոնի Մուրադյանը (ծնվ.՝ 19.05.2004թ., ՀՀ ՊՆ ՀԶԿ Երևանի N 2 ԶԿ) ենթակա է եղել 2022թ. ամառային զորակոչին, սակայն օրենքով սահմանված հիմքով ստացել է տարկետում՝ մինչև 2023թ. ամառային զորակոչը: ՀՀ կառավարության 21.07.2022թ. N 1111-Ա որոշմամբ ստացել է նաև տարկետում բակալավրի կրթական ծրագրով սովորելու համար՝ մինչև 2026թ. ամառային զորակոչը, իսկ ՀՀ կառավարության 17.07.2025թ. N 982-Ա որոշմամբ ստացել է տարկետում մագիստրոսական կրթության համար՝ մինչև 2027թ. ամառային զորակոչը։ Նշված քաղաքացու մասով անհրաժեշտ է հստակեցնել մագիստրոսի կրթական ծրագրով կրկին տարկետման ներկայացնելու նպատակը:	

	Ընդունվել է


	3. Հավելված 3-ում ընդգրկված`	
	1) Անդրանիկ Արթուրի Առաքելյանը (ծնվ.՝ 26.12.2003թ.) և Վարդան Թրահելի Վարդանյանը (ծնվ.՝ 25.12.2001թ.) ՀՀ կառավարության 04.07.2024թ. N 1055-Ա որոշմամբ, որպես գիտության և կրթության բնագավառներում նշանակալի նվաճումներ ունեցող քաղաքացիներ, ստացել են տարկետում համապատասխանաբար մինչև 2026թ. ձմեռային և 2027թ. ամառային զորակոչերը, որի կապակցությամբ ներկայացված որոշման նախագծում առաջարկում ենք ներառել նաև ՀՀ կառավարության 04.07.2024թ. N 1055-Ա որոշման մեջ  համապատասխան փոփոխությունների կատարումը,	
	2) Արսեն Գեղամի Մադանյանը (ծնվ.՝ 22.10.2004թ.) ՀՀ կառավարության 22.01.2026թ. 84-Ա որոշմամբ, որպես գիտության և կրթության բնագավառներում նշանակալի նվաճումներ ունեցող քաղաքացի, ստացել է տարկետում մինչև 2027թ. ձմեռային զորակոչը, որի կապակցությամբ ներկայացված որոշման նախագծում առաջարկում ենք ներառել նաև ՀՀ կառավարության  22.01.2026թ. 84-Ա որոշման մեջ համապատասխան փոփոխության կատարումը,
	3) Հովհաննես Էդուարդի Մուրադյանը (ծնվ.՝ 30.06.2005թ.) ՀՀ կառավարության 20.07.2023թ. 1232-Ա որոշմամբ, որպես գիտության և կրթության բնագավառներում նշանակալի նվաճումներ ունեցող քաղաքացի, ստացել է տարկետում մինչև 2027թ. ամառային զորակոչը, որի կապակցությամբ ներկայացված որոշման նախագծում առաջարկում ենք ներառել նաև ՀՀ կառավարության 20.07.2023թ. 1232-Ա որոշման մեջ համապատասխան փոփոխության կատարումը:	
	Ընդունվել է


	3. Վարչապետի աշխատակազմի պետաիրավական վարչություն
	22.07.2026թ.

	
	02/10.36/25038-2026

	
1. Նախագծի 5-րդ կետով նախատեսվում է սահմանել, որ որոշման N 1 հավելվածի 1-ին կետի 19-րդ ենթակետով Վարազդատ Արսենի Միքայելյանի, 23-րդ ենթակետով Լևոն Հրանտի Մելիք–Շահնազարյանի, 30-րդ ենթակետով Ռաֆայել Արշակի Ղազարյանի, 43-րդ ենթակետով Արեգ Արմենի Գրիգորյանի, 55-րդ ենթակետով Արման Արթուրի Ավագյանի, 64-րդ ենթակետով Աշոտ Հարությունի Նուրազյանի, 86-րդ ենթակետով Արման Գրիգորի Առուստամյանի, 114-րդ ենթակետով Էրիկ Հունանի Սանթրոսյանի, 143-րդ ենթակետով Հովհաննես Գագիկի Խաչերյանի, 168-րդ ենթակետով Ռոբերտ Հակոբի Խոցանյանի, 171-րդ ենթակետով Շանթ Համազասպի Սարադյանի, 172-րդ ենթակետով Ռոբերտ Պետրոսի Պետոյանի,  204-րդ ենթակետով Վազգեն Վարուժանի Մարդանյանի, 231-րդ ենթակետով  Ռաֆայել Արմանի Ջհանգիրյանի մասով որոշումն ուժի մեջ է մտնում նրանց այլ հիմքով ստացած տարկետումը դադարելու օրվանից: Չնայած նշված հանգամանքը ներկայացվել է Պաշտպանության նախարարության կողմից, նախագծին կից ներկայացված փաթեթում գրեթե որևէ քաղաքացու մասով (բացառությամբ 1-ին հավելվածի 1-ին կետի 86-րդ և 172-րդ ենթակետերով նախատեսված քաղաքացիների) այլ հիմքով տարկետում ունենալու փաստը հավաստող տեղեկատվություն առկա չէ: Ընդ որում, 1-ին հավելվածի 1-ին կետի 114-րդ, 171-րդ ենթակետով քաղաքացիների՝ այլ հիմքով տարկետումները, ըստ կցագրման վկայականի, դադարում են 2026 թվականի ամառային զորակոչին, ուստի վերջիններիս մասով նշված կարգավորումը ևս անհասկանալի է:
Միաժամանակ, առկա են նաև քաղաքացիներ, ովքեր ունեն այլ հիմքով գործող տարկետումներ, սակայն վերջիններիս մասով տվյալները նշված կետում առկա չեն (օրինակ՝ նախագծի 1-ին հավելվածի 1-ին կետի 66-րդ, 228-րդ ենթակետ): 
	Մասամբ է ընդունվել
Նշված քաղաքացիների պարտադիր զինվորական ծառայության զորակոչի համապատասխան կարգավիճակի ամրագրման համար հիմք է հանդիսացել Պաշտպանության նախարարության դիրքորոշումը, որը չընդունելու իրավական հիմքեր առկա չեն: Միևնույն ժամանակ պետք է նկատի ունենալ, որ Կրթության, գիտության, մշակույթի և սպորտի նախարարությունը նախագծի շրջանառման փուլում քաղաքացիների այլ հիմքով տարկետում ունենալու հիմքերը նփաստող այլ իրավական հիմքեր ունենալու իրավասություն չունի:
Հավելված N 1-ի 66-րդ և 228-րդ ենթակետով սահմանված քաղաքացիների տվյալները ավելացել են նշված կետում:

	2.	Նախագծի 1-ին հավելվածի 1-ին կետի 1-ին ենթակետով նախատեսված քաղաքացին ընդունվել է Մինեսոտայի համալսարան: Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածի 9.1-ին կետի հիման վրա որպես նշանակալի նվաճում գնահատվում է աշխարհի լավագույն բարձրագույն ուսումնական հաստատությունների ակադեմիական վարկանիշավորման http://www.shanghairanking.com/# կայքի` պարտադիր զինվորական ծառայության զորակոչից տարկետում ստանալու համար դիմելու կամ դրան նախորդող տարվա համալսարանների ակադեմիական ընդհանուր (Academic Ranking of World Universities) ցանկի առաջին հինգ տասնյակում ընդգրկված հաստատություններում ուսանելու հանգամանքը: Քաղաքացին համապատասխան դիմումը ներկայացրել է 2026 թվականին, ուստի պետք  է հիմք ընդունվեն կամ 2025 կամ 2026 թվականի տվյալները: Հարկ է նկատել, որ 2026 թվականի տվյալները դեռևս հրապարակված չեն, սակայն 2025 թվականի տվյալներով քաղաքացու ընդունված համալսարանը զբաղեցնում է 51-րդ տեղը: Նույն խնդիրն առկա է նաև հավելված 1-ի 1-ին կետի 27-րդ, 130-րդ, 135-րդ, 139-րդ, 141-րդ ենթակետով նախատեսված քաղաքացիների դեպքում, որոնք, ի թիվս այլ համալսարանների, ընդունվել են Բրիտանական Կոլումբիայի համալսարան, որը 2025 թվականի տվյալներով զբաղեցրել է 53-րդ տեղը:
	Ընդունվել է
Միայն 2024 թվականի Շանհայ վարկանիշավորման ցանկում գտնվող ուսումնական հաստատությունների մասով տարկետման իրավունքի հավակնող քաղաքացիների տվյալները հանվել են նախագծից 

	3.	Հարկ է նկատել, որ նախագծի 1-ին հավելվածում ներառված մի շարք քաղաքացիների մասով առկա չեն համալսարանների կոնկրետ ծրագրով դիմորդ հանդիսանալու հանգամանքը հավաստող փաստաթղթեր, ինչը, սակայն, հակասում է Կարգի հավելվածի 9.1-ին և 17-րդ կետերի պահանջներին: Այսպես.
1)	 Մի շարք քաղաքացիներ դիմումում որպես ուսումնական հաստատություն նշել են Մյունխենի տեխնիկական համալսարանը և պայմանավորված նշված բուհի ընդունելության առանձնահատկություններով՝ չեն ներկայացրել համալսարաններ ընդունվելու կամ դիմորդ հանդիսանալու հանգամանքը հավաստող փաստաթղթեր (օրինակ՝ 1-ին կետի 55-րդ, 194-195-րդ, 202-րդ, 204-րդ, 217-րդ, 222-րդ ենթակետով նախատեսված քաղաքացիներ), 1-ին 71-րդ, 207-րդ, 226-րդ, 236-րդ ենթակետով նախատեսված քաղաքացիները նշված համալսարանին զուգահեռ կամ առանձին նշել են նաև Մյունխենի Լյուդվիգ Մաքսիմիլիան համալսարանը, 1-ին կետի 84-րդ և 119-րդ ենթակետով նախատեսված քաղաքացիները՝ Մյունխենի Լյուդվիգ Մաքսիմիլիան համալսարանը և Հայդենբերգի համալսարանները, 1-ին կետի 181-րդ ենթակետով նախատեսված քաղաքացին՝ Մյունխենի համալսարանը՝ կրկին չներկայացնելով համապատասխան փաստաթղթերը.
2)	1-ին հավելվածի 1-ին կետի 70-րդ ենթակետով նախատեսված քաղաքացին չնայած ներկայացրել է UNI-ASSIST կայքի համապատասխան փաստաթուղթ առ այն, որ վերջինս դիմել է Մյունխենի տեխնիկական համալսարան, մեկ այլ փաստաթղթով ասվում է, որ նշված դիմումը չի հասցեագրվել համալսարանին՝ թերի լինելու պատճառաբանությամբ.
3)	Նախագծի 1-ին հավելվածի 1-ին կետի 8-րդ ենթակետով նախատեսված քաղաքացու մասով ներկայացված փաստաթղթերում առկա է նաև Շանհայի Ծիա Թոն համալսարանի վճարման անդորրագիր: Մինչդեռ, նշվածը բավարար չէ փաստելու համար, որ վերջինս հանդիսանում է բակալավրի ծրագրով դիմորդ.
4)	1-ին կետի 26-րդ ենթակետով նախատեսված քաղաքացու մասով պետք է նկատել, որ նույնպես ներկայացված չէ որևէ փաստաթուղթ, որը կհավաստի նրա՝ որևէ ուսումնական հաստատությունում համապատասխան կրթական ծրագրով սովորելու կամ դիմորդ հանդիսանալու հանգամանքը: Մինչդեռ, Կարգի 7-րդ կետով որպես նշանակալի նվաճում դիտարկվում է բակալավրի (դիպլոմավորված մասնագետի, ինտեգրացված)՝ ներառյալ տվյալ ուսումնական հաստատության մինչև մեկ տարի ժամկետով նախապատրաստական (եթե նախապատրաստական ծրագիրը չի համարվում ինքնուրույն հանրակրթական կամ միջին մասնագիտական ծրագրի մաս) կրթական ծրագրով սովորող (կամ տվյալ ուսումնական տարվա շրջանակներում դիմորդ հանդիսացող) քաղաքացիների ստացած մրցանակները կամ օլիմպիադաներում հաջողությունները: Միևնույն խնդիրն առկա է նաև 
1-ին հավելվածի 61-րդ կետով նախատեսված քաղաքացու դեպքում.
5)	1-ին կետի 45-րդ ենթակետով նախատեսված քաղաքացին 30.04.2026թ. ԿԳՄՍՆ է հասցեագրել դիմում, որտեղ նշել է Սորբոնի համալսարանի դիմորդ հանդիսանալու մասին: Մինչդեռ, նախագծային փաթեթում վերջինիս մասով բացակայում են նշված հանգամանքը փաստող տվյալները. 
6)	1-ին հավելվածի 1-ին կետի 84-րդ ենթակետով նախատեսված քաղաքացին որպես համալսարանների դիմորդ հանդիսանալու փաստը հաստատող տվյալ ներկայացրել է TestDAF քննության երկու արդյունքները, որոնք, սակայն, չեն կարող համարվել պատշաճ և բավարար հավաստում: Միևնույն խնդիրն առկա է նաև 1-ին հավելվածի 1-ին կետի 202-րդ ենթակետով նախատեսված քաղաքացու դեպքում.
7)	1-ին հավելվածի 1-ին կետի 164-րդ ենթակետով նախատեսված քաղաքացու դեպքում առկա է միայն Չզեցզյան համալսարանի համապատասխան կրթական ծրագրի վերաբերյալ տեղեկատվություն, սակայն առկա չէ դիմորդ հանդիսանալը հավաստող որևէ տվյալ.
8)	 Նախագծի 1-ին հավելվածի 1-ին կետի 153-րդ ենթակետով նախատեսված քաղաքացին ներկայացված տարկետման դիմումում նշել է նաև Սորբոնի համալսարանը։ Մինչդեռ, ներկայացված նյութերում առկա է համալսարանի գրությունն առ այն, որ դիմումը թերի է։ Նման պայմաններում վերջինս, ըստ էության, չի կարող դիտարկվել որպես դիմորդ։ Միևնույն խնդիրն առկա է նաև 1-ին հավելվածի 1-ին կետի 196-րդ ենթակետով նախատեսված քաղաքացու դեպքում:
	Ընդունվել է






Նախագծի 1-ին հավելվածի 1-ին կետի 55-րդ, 195-րդ, 222-րդ, 71-րդ, 236-րդ, 119-րդ ենթակետով նախատեսված քաղաքացիները ներկայացրել են դիմելու հիմքերը, իսկ մյուս քաղաքացիների տվյալները հանվել են նախագծից












1-ին հավելվածի 1-ին կետի 70-րդ ենթակետով նախատեսված քաղաքացին ներկայացրել է դիմորդ հանդիսանալու հիմքը,





1-ին հավելվածի 1-ին կետի 8-րդ ենթակետով նախատեսված քաղաքացին՝ Գոռ Արարատի Գևորգյանը Շանհայի Ծիա Թոն համալսարանի հիմքով տարկետման իրավունքի չի հավակնում,


1-ին կետի 26-րդ և 61-րդ ենթակետով նախատեսված քաղաքացիների դիմորդ հանդիսանալու հիմքերը կցվել են նախագծի փաթեթեին, 

















1-ին կետի 45-րդ ենթակետով նախատեսված քաղաքացին՝ Վարդգես Էդուարդի Աթոյանը դիմել է Նյու Յորքի (Աբու Դաբի) համալսարան և դիմումում նշված է այդ համալսարանը,


Քաղաքացիների տվյալները հանվել են նախագծից,







Նախագծի փաթեթին կցվում քաղացու՝ Չզեցզյան համալսարան ընդունվելու հիմքը,



Նախագծի 1-ին հավելվածի 1-ին կետի 153-րդ և 196-րդ ենթակետով նախատեսված քաղաքացիները Սորբոնի համալսարանի համար չեն ստացել դրական եզրակացություն և այդ բուհի մասով չեն հավակնում տարկետման իրավունքի










	4.	Նախագծի 1-ին հավելվածի 24-րդ ենթակետով նախատեսված քաղաքացին ենթակա է եղել զորակոչի դեռևս 2025 թվականի ամառային զորակոչին (ծնվել է 10.04.2007թ.): Մինչդեռ, չնայած ներկայացված է համապատասխան տեղեկանք առ այն, որ վերջինս մինչև 2026 թվականի հունիսի 30-ը սովորել է Ն. Ծաղկավանի միջնակարգ դպրոցի 12-րդ դասարանում, բացակայում է քաղաքացու կցագրման վկայականի համապատասխան էջը, որը կփաստի, որ վերջինս համապատասխան հիմքով և համապատասխան ժամկետով ունի տարկետում:
	Ընդունվել է
Քաղաքացու նախազորակոչային տարիքի զինվորական հաշվառման գրքույկը կցվել է նախագծի փաթեթին




	5.	Նախագծի 1-ին հավելվածի 1-ին կետի 25-րդ ենթակետով նախատեսված քաղաքացու մասով ներկայացված չէ վերջինիս կցագրման վկայականը՝ կոնկրետ զինվորական կոմիսարիատին նույնականացնելու համար, այլ առկա է միայն 2026 թվականի ապրիլի գրություն առ այն, որ քաղաքացին դիմել է ՀՀ գլխավոր հյուպատոսություն՝ զինվորական հաշվառման հարցը կարգավորելու նպատակով: Նշվածը, սակայն, կարևոր է՝ հաշվի առնելով, որ այսուհետ քաղաքացիների ուսումնական հաստատությունը և ուսումնառության ժամկետն ամրագրվում են հենց նշված զինվորական կոմիսարիատների կողմից: Ընդ որում, ներկայացված չէ նաև վերջինիս անձնագրի պատճենը՝ անձնագրային համապատասխան տվյալները նույնականացնելու համար: 
	Նույնանման խնդիր առկա է նաև 1-ին հավելվածի 1-ին կետի 210-րդ ենթակետով նախատեսված քաղաքացու դեպքում:
	Ընդունվել է
Քաղաքացիների նախազորակոչային տարիքի զինվորական հաշվառման գրքույկները կցվել է նախագծի փաթեթին


	6.	Նախագծի 1-ին հավելվածի 1-ին կետի 45-րդ կետով նախատեսված քաղաքացու դեպքում չի ներկայացվել կցագրման վկայականը՝ այդ թվում պարզելու համար, թե ինչ հանգամանքների հաշվառմամբ վերջինս դեռևս չի զորակոչվել (ծնվել է 15.05.2007թ.): Իսկ 1-ին հավելվածի 1-ին կետի 134-րդ, 192-րդ ենթակետերով նախատեսված քաղաքացիների դեպքում կցագրման վկայականի համապատասխան էջը դատարկ է և պարզ չէ՝ ինչ հանգամանքների հաշվառմամբ վերջիններս մինչ այսօր չեն զորակոչվել (ծնվել են համապատասխանաբար 16.06.2007թ. և 25.07.2007թ.): Կցագրման վկայականը չի ներկայացվել նաև 1-ին հավելվածի 1-ին կետի 151-րդ, 215-րդ ենթակետերով նախատեսված քաղաքացիների դեպքում:
	Չի ընդունվել
Նախագծի 1-ին հավելվածի 1-ին կետի 45-րդ կետով նախատեսված քաղաքացու՝ Վարդգես Էդուարդի Աթոյանի նախազորակոչային տարիքի զինվորական հաշվառման գրքույկը համապատասխան նշագրմամբ կցված է նախագծի փաթեթին, 1-ին հավելվածի 1-ին կետի 134-րդ և 192-րդ ենթակետերով նախատեսված քաղաքացիները զինվորական հաշվառման են վերցվել 2026 թվականի ապրիլի 22-ին, որի մասին նշագրումը արված է նախազորակոչային տարիքի զինվորական հաշվառման գրքույկում, իսկ 1-ին հավելվածի 1-ին կետի 151-րդ և 215-րդ ենթակետերով նախատեսված քաղաքացիների նախազորակոչային տարիքի զինվորական հաշվառման գրքույկը կցվում է նախագծի փաթեթին

	7.	Նախագծի 1-ին հավելվածի 65-րդ կետով նախատեսված քաղաքացու դեպքում ներկայացված չէ դիմում, որտեղ կնշեր, թե քաղաքացին որ ուսումնական հաստատություններում սովորելու համար է տարկետում ստանալու դիմում ներկայացրել: Միևնույն ժամանակ՝ ներկայացված դիմումը անմիջականորեն տարկետում ստացող քաղաքացու կողմից չէ, այլ վերջինիս ընտանիքի անդամի, որն այն ներկայացրել է առանց լիազորագրի: Մինչդեռ, Կարգի հավելվածի 3-րդ կետը դիմում ներկայացնելու հնարավորությունը նախատեսում է միայն զորակոչից տարկետում ստանալու նպատակով դիմումը ներկայացնելու պահին 17 տարին լրացած քաղաքացու համար:
	Ընդունվել է
Քաղաքացին դիմումում նշել է, որ թոփ 50 համալսարաններ է դիմել և դիմումին կցել է համապատասխան համալսարանների դիմորդ լինելու հիմքերը, իսկ անչափահաս քաղաքացու դիմումը ծնողի կողմից ներկայացնելու դեպքում պետք է նկատի  ունենալ «Երեխայի իրավունքների և երեխայի պաշտպանության համակագի մասին» օրենքի հոդված 1-ի՝ «1. Երեխան գտնվում է հասարակության և պետության հոգածության ու պաշտպանության ներքո: Երեխայի իրավունքների պաշտպանության առաջնային պատասխանատուները նրա ծնողներն են, որոնք ունեն հավասար իրավունքներ և պարտականություններ երեխայի պաշտպանության հարցերում, ինչպես նաև այլ օրինական ներկայացուցիչները (ներառյալ որդեգրողները, խնամակալները, հոգաբարձուները, խնամատար ծնողները)» կարգավորումը, հետևաբար քաղաքացու դիմումը մերժելու իրավական հիմքեր առկա չեն:


	8.	Նախագծի 1-ին հավելվածի 1-ին կետի 66-րդ ենթակետով նախատեսված քաղաքացու դեպքում Մանչեսթերի և Էդինբուրգի համալսարանների, իսկ 1-ին հավելվածի 1-ին կետի 165-րդ ենթակետով նախատեսված քաղաքացու դեպքում՝ Մելբուրնի համալսարանի մասով, 1-ին հավելվածի 1-ին կետի 201-րդ ենթակետով նախատեսված քաղաքացու դեպքում՝ Շանհայի Ծիա Թոն համալսարանի մասով, 1-ին հավելվածի 1-ին կետի 210-րդ ենթակետով նախատեսված քաղաքացու դեպքում՝ Կոռնելի համալսարանի մասով ներկայացված փաստաթղթերում առկա են միայն համալսարանների ընդունելությունը հավաստող հայերեն թարգմանությունները, իսկ բնօրինակ փաստաթղթերը փաթեթից բացակայում են:
	Մասմաբ է ընդունվել
[bookmark: _Hlk227676578]Նախագծի 1-ին հավելվածի 1-ին կետի 66-րդ ենթակետով նախատեսված քաղաքացին՝ Արսեն Վասիլի Մամիկոնյանը դրական եզրակացություն է ստացել միայն Մելբուռնի համալսարանում սովորելու համար, 1-ին հավելվածի 1-ին կետի 201-րդ ենթակետով նախատեսված քաղաքացին՝ Սերժ Արտյոմի Դանիելյանը դիմում է ներկայացրել՝ խնդրելով չդիտարկել իր տարկետման դիմումը, 1-ին հավելվածի 1-ին կետի 165-րդ և 210-րդ ենթակետերով նախատեսված քաղաքացիների դեպքում՝ համապատասխան համալսարանի դիմորդ հանդիսանալու փաստաթղթի անգլերեն տարբերակները կցվում է նախագծին կից փաթեթում

	9.	Նախագծի 1-ին հավելվածի 1-ին կետի 75-րդ ենթակետով նախատեսված քաղաքացու փաստաթղթերի ուսումնասիրությունը ցույց է տալիս, որ վերջինս 18.05.2026 թվականին ԿԳՄՍՆ է ներկայացրել ի լրումն դիմում՝ նշելով, որ ընդունվել է նաև Շանհայի Ծիա Թոն համալսարան, որտեղ էլ ցանկանում է իրականացնել իր ուսումնառությունը: Մինչդեռ, պետք է նկատել, որ նշված դիմումը փաստացի ներկայացվել է Կարգի հավելվածի 3-րդ կետի խախտմամբ, որը փաստում է, որ քաղաքացիները կարող են դիմում ներկայացնել տվյալ տարվա ապրիլի 1-ից մինչև մայիսի 1-ը՝ այդ թվում ստանալու ԿԳՄՍՆ դրական եզրակացությունը, որը նշված դեպքում կոնկրետ համալսարանի մասով ևս առկա չէ: Ընդ որում, Կարգի հավելվածի 5-րդ կետն ինքնին սահմանում է, որ նշված ժամկետներից հետո ներկայացված դիմումները ենթակա չեն քննարկման, և դիմումի ստացման օրվանից հետո երեք աշխատանքային օրվա ընթացքում վերադարձվում են դիմումատուին՝ նշելով դիմումը վերադարձնելու հիմքը: Ըստ այդմ, մեր գնահատմամբ, նշված քաղաքացին չի կարող հավակնել ստանալու տարկետում Շանհայի Ծիա Թոն համալսարանում սովորելու համար:
	Ընդունվել է
Քաղաքացու եզրակացության համար հիմք է հանդիսացել միայն Սորբոնի համալսարանի դիմորդ լինելու հանգամանքը, հետևաբար նա տարկետման իրավունքի կարող է հավակնել միայն նշված բուհում սովորելու համար,

	10.	Նախագծի 1-ին հավելվածի 1-ին կետի 93-րդ ենթակետով առաջարկվում է տարկետում իրավունք տրամադրել Նարեկ Արայիկի Միրզոյանին: Պետք է նկատել, սակայն, որ վերջինս Կառավարության 2026 թվականի հունվարի 22-ի N 84-Ա որոշման 1-ին հավելվածի 1-ին կետի 7-րդ ենթակետի հիման վրա արդեն իսկ ուսումնառության ժամկետով, սակայն ոչ ավելի, քան 27 տարին լրանալու օրը ստացել է տարկետում: Ընդ որում, նախկինում տրված տարկետումը ևս տրվել է միևնույն՝ Մելբուրնի համալսարանում սովորելու հիմքով: Ըստ այդմ, նրան ևս մեկ անգամ տարկետման տրամադրումը լրացուցիչ հիմնավորման կարիք ունի:
	Ընդունվել է
Նարեկ Արայիկի Միրզոյանը ենթակա է եղել 2025թ. ձմեռային զորակոչին, սակայն ՀՀ կառավարության 22.01.2026թ. 84-Ա որոշմամբ ստացել է տարկետում՝ մինչև ուսումնառության ավարտը, սակայն սահմանված կարգով և ժամկետում ուսումնառության վերաբերյալ համապատասխան տեղեկանքները չի ներկայացրել, որի պատճառով նա համարվում է տվյալ հիմքով տարկետում չստացած քաղաքացի, իսկ 2026 թվականի ամառային զորակոչից տարկետման իրավունքի հավակնելու համար նա ներկայացրել է արդեն ուսանելու վերաբերյալ տեղեկանք, հետևաբար նրան տարկետում տրամադրելու դիմումը մերժելու իրավական հիմքեր առկա չեն,

	11.	Նախագծի 1-ին հավելվածի 1-ին կետի 114-րդ ենթակետով նախատեսված քաղաքացու փաստաթղթերի ուսումնասիրությունը ցույց է տալիս, որ վերջինս ունի գործող տարկետում մինչև 2026 թվականի ամառային զորակոչը: Մինչդեռ, վերջինիս կցագրման վկայականից պարզ չի դառնում՝ վերջինս ինչ հիմքով է ստացել տարկետում, որը, այդ թվում, կարևոր է՝ հաշվի առնելով, որ որոշ հիմքերով տարկետում ունենալու դեպքում քաղաքացիներին Կարգի դրույթների հիման վրա տարկետում չի կարող տրամադրվել:
	Ընդունվել է
Նախագծի վերաբերյալ ներկայացված դիրքորոշման մեջ ՊՆ կողմից նշվել է, որ նշված քաղաքացին ս.թ. ամառային զորակոչի ժամանակ ևս օրենքով սահմանված հիմքով պարտադիր զինվորական ծառայությունից տարկետման իրավունք է ստացել, և որ նախագծում անհրաժեշտ է սահմանել, որ նրան տրվող տարկետում ուժի մեջ է մտնում գործող տարկետման ժամկետի ավարտման օրվանից: Հետևաբար քաղաքացին չէր կարգի դրույթներին հակասող տարկետում ստացած լիներ

	12.	Նախագծի 1-ին հավելվածի 1-ին կետի 226-րդ ենթակետով նախատեսված քաղաքացու կցագրման վկայականի ուսումնասիրությունից պարզ է դառնում, որ վերջինս ստացել է առողջական հիմքով տարկետում մինչև 2025 թվականի ամառային զորակոչը: Ըստ այդմ, պարզ չէ, թե ինչ հանգամանքների հաշվառմամբ վերջինս մինչ օրս չի զորակոչվել:
	Ընդունվել է
Քաղաքացու տվյալները հանվել են նախագծից

	13.	Նախագծի 2-րդ հավելվածի 1-ին կետի 3-րդ, 13-րդ ենթակետերով, 3-րդ հավելվածի 1-ին կետի 7-րդ ենթակետով առաջարկվում է մագիստրատուրայի կրթական ծրագրով սովորելու համար տարկետումներ տալ Տիգրան Դավթյանին, Հրանտ Պողոսյանին և Վլադիմիր Մարտիրոսյանին: Հարկ է նկատել, որ վերջիններս Կառավարության 2022 թվականի հուլիսի 21-ի N 1111-Ա որոշման 1-ին հավելվածի 2-րդ կետի 31-րդ և 35-րդ ենթակետերի, 2-րդ հավելվածի 1-ին կետի 1-ին ենթակետի հիման վրա բակալավրի և մագիստրատուրայի կրթական ծրագրերով սովորելու համար ստացել են տարկետում՝ մինչև 2025 թվականի ձմեռային զորակոչը: Ըստ այդմ, պարզ չէ՝ ինչ հանգամանքների հաշվառմամբ վերջիններս չեն զորակոչվել 2025 թվականի ձմեռային զորակոչի շրջանակներում:
	Ընդունվել է
Նշված քաղաքացիների Կառավարության 2022 թվականի հուլիսի 21-ի N 1111-Ա որոշմամբ տրված տարկետման ժամկետները փոփոխվել են համաձայն Կառավարության 451-Ն որոշման հավելվածի 16-րդ կետի կարգավորումների համաձայն:

	14.	Նախագծի 1-ին հավելվածի 1-ի կետի 12-րդ ենթակետով նախատեսված, 2-րդ հավելվածի 1-ին կետի 16-րդ ենթակետով նախատեսված քաղաքացիների մասով ներկայացված է համապատասխանաբար Շանհայի Ծիա Թոն և Սորբոնի համալսարանների դիմորդ հանդիսանալու փաստը, մինչդեռ, առկա չէ որևէ տվյալ, որը կհավաստի, թե քաղաքացիները կոնկրետ ինչ կրթական ծրագրով են դիմորդ հանդիսանում:
	Ընդունվել է
Նախագծի 1-ին հավելվածի 1-ի կետի 12-րդ ենթակետով նախատեսված քաղաքացու բակալավրի, իսկ 2-րդ հավելվածի 1-ին կետի 16-րդ ենթակետով նախատեսված քաղաքաու մասով մագիստրատուրայի կրթական ծրագրով ընդունվելու հիմքերը կցվում է նախագծին կից փաթեթում,

	15.	Նախագծի 2-րդ հավելվածի 1-ին կետի 22-րդ ենթակետով նախատեսված քաղաքացու մասով հարկ է նկատել, որ որպես համապատասխան համալսարանի ընդունելության հավաստում ներկայացված է փաստաթուղթ, որը, սակայն, հնարավոր չէ նույնականացնել կոնկրետ համալսարանից տրված տեղեկանքի հետ, քանի որ համալսարանի պատկանելության մասին որևէ հավաստում առկա չէ:
	Ընդունվել է
Յուրաքանչյուր համալսարան տեղեկատվության փոխանցման իր ձևաչափերը ունի, որի համաձայն էլ կազմակերպվում է տեղեկանքների տրամադրումը ուսանողներին: Նախագծի 2-րդ հավելվածի 1-ին կետի 22-րդ ենթակետով նախատեսված քաղաքացու մասով պետք է նկատի ունենալ, որ այն տրվել է Մասաչուսեթսի տեխնոլոգիական համալսարանի համապատասխան պաշտոնյայի կողմից, իսկ տեղեկանքի վրա առկա է ստորագրություն, իսկ Էլ փոստը որով ներկայացվել է, ներկայացվել նշված համալսարանի դոմենային էլ փոստի միջոցով:

	16.	Կարգի հավելվածի 7-րդ կետի հիման վրա նշանակալի նվաճում է դիտարկվում, այդ թվում, մագիստրատուրայի և ասպիրանտուրայի կրթական ծրագրերով սովորող քաղաքացիների կողմից ուսումնառության շրջանակներում միջին որակական գնահատականի (մագիստրատուրայի համար՝ բակալավրի, ասպիրանտուրայի համար՝ մագիստրոսի կրթական ծրագրով ուսումնառության շրջանակներում) առավելագույն արժեքի առնվազն 80 տոկոս ցուցանիշ ունենալու հանգամանքը: Մինչդեռ, նախագծի 3-րդ հավելվածի 1-ին կետի 10-րդ ենթակետով նախատեսված քաղաքացու դեպքում ներկայացված միջին որակական գնահատականի տեղեկանքից հնարավոր չէ պարզել՝ այն որ կրթական ծրագրով ուսումնառության շրջանակներում է տրված: Միևնույն խնդիրն առկա է նաև 3-րդ հավելվածի 1-ին կետի 11-12-րդ ենթակետերով նախատեսված քաղաքացիների դեպքում:
	Ընդունվել է
Նախագծի 3-րդ հավելվածի 1-ին կետի 10-րդ ենթակետով նախատեսված քաղաքացու դեպքում պետք է նկատի ունենալ, որ նա նշված համալսարանում սովորել է մագիստրական ծրագրով որի հիմքով և տարկետում ունի, իսկ ներկայացված տեղեկանքից պարզ է դառնում որ ՄՈԳ-ը ձևավորվել է 2024-2026 թվականներին, իսկ  1-ին կետի 11-12-րդ ենթակետերով նախատեսված քաղաքացիների դեպքում պետք է նկատի ունենալ, որ նրանք սովորում են ինտեգրացված կրթական ծրագրով և Երևանի Մխիթար Հերացու անվան պետական բժշկական համալսարանի կողմից տրվել է ընդհանուր ուսումնառության ՄՈԳ-ը:

	17.	Հաշվի առնելով Կառավարության 2025 թվականի հոկտեմբերի 2-ի թիվ 1405-Ն որոշմամբ իրականացված փոփոխությունները, որի արդյունքում ուսումնական հաստատությունը և ուսումնառության ժամկետն ամրագրվում են քաղաքացու զինվորական հաշվառման վայրի զինվորական կոմիսարիատի, այլ ոչ Կառավարության կողմից, առաջարկում ենք նախարարությանը կից ներկայացնել նախարարության համապատասխան եզրակացություններն արտացոլող առանձին կազմված ցանկ՝ նշելով յուրաքանչյուր քաղաքացու մասով այն ուսումնական հաստատությունները, որոնք դիտարկվել են որպես տարկետման համար բավարար հիմք: Նշվածը կարևորվում է, օրինակ, նրանով, որ մի շարք քաղաքացիներ իրենց դիմումում նշում են տարբեր համալսարաններ, որոնցից ոչ բոլորն են նախարարության կողմից դիտարկվում և համապատասխան փաստաթղթերով ներկայացվում վարչապետի աշխատակազմ, ինչի արդյունքում անձանց փաթեթներում բազմաթիվ տվյալներ են պարունակվում:  
	Մասամբ է ընդունվել
[bookmark: _GoBack]Քաղաքացիների ներկայացրած դիմումները ուսումնասիրվել և դրանց հիման վրա եզրակացություններ են կազմվել, որոնցում նշված են թե քաղաքացիների որ բուհերի մասով կարող են հավակնել, որ բուհերի մասով ոչ՝ տարկետման իրավունքի: Նախագծին կից փաթեթներում ներառված են քաղաքացիների կողմից ներկայացված դիմումները ամբողջությամբ: Եզրակացություններն արտացոլող առանձին կազմված ցանկը  կցվում է նախագծին կից փաթեթում:

	18.	Նախագծում առկա են նաև որոշ տեխնիկական բնույթի խնդիրներ: Օրինակ. 
1)	Սխալ են նշված նախագծի 1-ին հավելվածի 1-ին կետի 1-ին, 66-րդ, 163-րդ ենթակետով նախատեսված քաղաքացիների ծննդյան թվականները. 
2)	Նախագծի 1-ին հավելվածի 1-ին կետի 69-րդ, 108-րդ, 159-րդ ենթակետով նախատեսված քաղաքացիների մասով սխալ է նշված զինվորական կոմիսարիատները, 1-ին հավելվածի 1-ին կետի 142-րդ, 195-րդ ենթակետերով նախատեսված քաղաքացիների դեպքում՝ անունը, իսկ 1-ին հավելվածի 1-ին կետի 94-րդ ենթակետերով նախատեսված քաղաքացիների դեպքում՝ հայրանունը.
3)	Նախագծի 3-րդ հավելվածի 1-ին կետի 8-րդ, 9-րդ ենթակետով առաջարկվում է Կարգի 9.1-ին կետի հիման վրա տարկետում տրամադրել Վաչագան Դիլանյանին և Արտյոմ Պետրոսյանին: Հարկ է նկատել, սակայն, որ վերջիններս չեն ընդունվել Կարգի հավելվածի 9.1-ին կետով նախատեսված բուհեր, իսկ նրանց մասով ներկայացված փաստաթղթերն առավելապես համապատասխանում են ոչ թե Կարգի հավելվածի 9.1-ին, այլ 8-րդ կետին:
	Ընդունվել է

	4. Վարչապետի աշխատակազմի իրավաբանական վարչություն
	22.07.2026թ.

	1.     ՀՀ կառավարության 2018 թվականի ապրիլի 12-ի N 451-Ն որոշմամբ հաստատված կարգի 17-րդ կետի համաձայն՝ քաղաքացիները տարկետման իրավունքին հավակնելու համար առնվազն պետք է համալսարաններում ունենան դիմորդի կարգավիճակ, մինչդեռ նախագծի փաթեթում որոշ քաղաքացիների մասով (օրինակ՝ Հավելված N 1-ի 71-րդ, 84-րդ, 194-րդ, 195-րդ, 202-րդ, 226-րդ, 236-րդ կետեր և այլն) այդ հանգամանքը հավաստող համապատասխան փաստաթղթերը առկա չեն:
	Ընդունվել է
Քաղաքացիների համապատասխան ուսումնական հաստատությունների դիմորդ լինելու հիմքերը կցվում են նախագծին կից փաթեթում

	2. Հավելված N 3-ի 8-րդ կետով առաջարկվում է քաղաքացուն տարկետում տալ կարգի 9.1 կետի հիմքով, սակայն ԿԳՄՍՆ եզրակացության ուսումնասիրությունից պարզ է դառնում, որ քաղաքացու տարկետման իրավունք տալու հիմքը դիտարկվել է Կարգի 8-րդ կետը: Վերոնշյալի համատեքստում խնդրահարույց է նաև Հավելված N 3-ի 9-րդ կետը:
	Ընդունվել է


	3. Հավելված N 1-ում առկա են մի շարք քաղաքացիների (օրինակ՝ Հավելված N 1-ի 1-ին, 120-րդ, 195-րդ, 224-րդ կետեր) անձնագրային տվյալների վերաբերյալ վրիպակներ:
	Ընդունվել է




